Document ID: 32005R2176

NARIADENIE KOMISIE (ES) č. 2176/2005
z 23. decembra 2005
o stanovení cien za stiahnutie z trhu a predajných cien Spoločenstva za produkty rybného hospodárstva uvedené v prílohe I k nariadeniu Rady (ES) č. 104/2000 na rybársky rok 2006
KOMISIA EURÓPSKYCH SPOLOČENSTIEV,
so zreteľom na Dohodu o založení Európskeho spoločenstva,
so zreteľom na nariadenie Rady (ES) č. 104/2000 zo 17. decembra 1999 o spoločnej organizácii trhov s výrobkami rybolovu a akvakultúry (1), a najmä na jeho článok 20 ods. 3 a článok 22,
keďže:
(1)
Nariadenie (ES) č. 104/2000 stanovuje, že ceny za stiahnutie z trhu a predajné ceny Spoločenstva pre každý z produktov uvedených v prílohe I k tomuto nariadeniu treba určiť na základe čerstvosti, veľkosti alebo hmotnosti a prezentácie produktu použitím konverzného faktora pre kategóriu príslušného produktu do výšky neprevyšujúcej 90 % príslušnej orientačnej ceny.
(2)
Ceny za stiahnutie z trhu možno násobiť upravujúcimi faktormi v oblastiach rybolovu, ktoré sú veľmi vzdialené od hlavných stredísk konzumácie v Spoločenstve. Orientačné ceny na rybársky rok 2006 boli stanovené pre všetky príslušné produkty nariadením Rady (ES) č. …/… (2).
(3)
Opatrenia stanovené v tomto nariadení sú v súlade so stanoviskom Riadiaceho výboru pre produkty rybného hospodárstva,
PRIJALA TOTO NARIADENIE:
Článok 1
Konverzné faktory používané na výpočet cien za stiahnutie z trhu a predajných cien uvedené v článku 20 a 22 nariadenia (ES) č. 104/2000 na rybársky rok 2006 pre všetky výrobky uvedené v prílohe I k príslušnému nariadeniu sú uvedené v prílohe I k tomuto nariadeniu.
Článok 2
Ceny za stiahnutie z trhu a predajné ceny Spoločenstva platné pre rybársky rok 2006 a produkty, na ktoré sa vzťahujú, sú uvedené v prílohe II.
Článok 3
Ceny za stiahnutie z trhu platné pre rybársky rok 2006 v oblastiach rybolovu, ktoré sú veľmi vzdialené od hlavných stredísk konzumácie v Spoločenstve a produkty, na ktoré sa tieto ceny vzťahujú, sú uvedené v prílohe III.
Článok 4
Toto nariadenie nadobúda účinnosť dňom po jeho uverejnení v Úradnom vestníku Európskej únie.
Uplatňuje sa od 1. januára 2006.
Toto nariadenie je záväzné v celom rozsahu a je priamo uplatniteľné vo všetkých členských štátoch.
V Bruseli 23. decembra 2005

Labels: 2
6